CELEX: 62021TN0514
Language: bg
Date: 2021-08-21 00:00:00
Title: Дело T-514/21: Иск, предявен на 21 август 2021 г. — Associazione „Terra Mia Amici No Tap“/ЕИБ

25.10.2021   
            
            
               BG
            
            
               Официален вестник на Европейския съюз
            
            
               C 431/43
            
         
      Иск, предявен на 21 август 2021 г. — Associazione „Terra Mia Amici No Tap“/ЕИБ
      (Дело T-514/21)
      (2021/C 431/52)
      Език на производството: италиански
      
         Страни
      
      
         Ищец: Associazione „Terra Mia Amici No Tap“ (Малендуньо, Италия) (представител: A. Calò, avvocato)
      
         Ответник: Европейска инвестиционна банка
      
         Искания
      
      Ищецът моли Общия съд:
      
                  —
               
               
                  да установи и да обяви, че Европейската инвестиционна банка (ЕИБ) виновно не е посочила своите аргументи по искането за преразглеждане, заявено от сдружението ищец,
               
            
                  —
               
               
                  да осъди Европейската инвестиционна банка да приеме решение за отмяна на финансирането, предоставено на TAP AG,
               
            
                  —
               
               
                  да осъди [ЕЦБ] да заплати съдебните разноски.
               
            
         Основания и основни доводи
      
      Ищецът изтъква три основания в подкрепа на иска.
      
                  1.
               
               
                  Първо основание: нарушение на Орхуската конвенция (1) и на Регламент (ЕО) № 1367/2006 от 6 септември 2006 г. (2) (наричан по-нататък „Регламентът Орхус“).
                  
                              —
                           
                           
                              В това отношение се изтъква, че по смисъла на член 10, параграф 1 от Регламента Орхус, „[в]сяка неправителствена организация, която отговаря на критериите, описани в член 11, има право да заяви искане за вътрешно преразглеждане към институциите и органите на Общността, които са приели административен акт съгласно екологичното законодателство или, в случай на твърдяно административно бездействие, е трябвало да приемат такъв акт“. В конкретния случай ЕИБ е трябвало да отговори в предвидените в член 10 от посочения регламент срокове, което не е пожелала да направи.
                           
                        
            
                  2.
               
               
                  Второ основание: нарушение на точка 36 от Изявлението на ЕИБ от 2009 година относно екологичните и социалните принципи и стандарти.
                  
                              —
                           
                           
                              В това отношение се изтъква, че в конкретната точка 36 се предвижда, че ЕИБ изисква всички проекти, които финансира, да спазват поне:
                              
                                          —
                                       
                                       
                                          приложимото национално законодателство в областта на околната среда;
                                       
                                    
                                          —
                                       
                                       
                                          приложимото законодателство на Европейския съюз (ЕС) в областта на околната среда, по-специално Директивата относно оценката на въздействието върху околната среда (ОВОС) на ЕС и директивите за опазване на природата, както и секторните и „междусекторните“ директиви;
                                       
                                    
                        
                              —
                           
                           
                              принципите и стандартите на релевантните международни споразумения в областта на околната среда, включени в правото на ЕС.
                              В конкретния случай никоя от посочените точки не е била спазена.
                              Всъщност са установени следните нарушения:
                              
                                          a.
                                       
                                       
                                          
                                             законодателството на ЕС в областта на околната среда и по-специално:
                                          
                                                      a.I
                                                   
                                                   
                                                      съображение 36 във връзка с член 4 и член 14 от Регламент ЕС 347/2013 (3) (липса на анализ на разходите и ползите),
                                                   
                                                
                                                      a.II
                                                   
                                                   
                                                      съображение 31 от Регламент № 347 във връзка с член 5, параграф 1 и бележка 1 към приложение IV от Директива 2011/92/ЕС (4) (външни кумулативни влияния),
                                                   
                                                
                                                      a.III
                                                   
                                                   
                                                      съображение 31 от Регламент № 347 във връзка с член 5, параграф 1 и бележка 1 към приложение IV от Директива 2011/92/ЕС (външни кумулативни влияния) — забрана за фрагментиране на информацията,
                                                   
                                                
                                                      a.IV
                                                   
                                                   
                                                      член 2, параграф 1 от Директива 2011/92/ЕС, член 6, параграфи 3 и 4 от Директивата за местообитанията,
                                                   
                                                
                                                      a.V
                                                   
                                                   
                                                      член 4, параграф 4 от Директива 2009/147 (5), Директивата за птиците,
                                                   
                                                
                                                      a.VI
                                                   
                                                   
                                                      съображение 30 във връзка с член 9 от Регламент 1367/2006 и член 6 от Директивата за ОВОС (Прозрачност и участие),
                                                   
                                                
                                                      a.VII
                                                   
                                                   
                                                      съображение 28 във връзка с член 7 от Регламент ЕС 347/2013 (уредбата за местообитанията),
                                                   
                                                
                                                      a.VIII
                                                   
                                                   
                                                      Нарушение на член 191, параграф 1 ДФЕС във връзка с нарушението на Изявлението относно екологичните и социалните принципи и стандарти на ЕИБ, одобрено от Съвета на директорите на 3 февруари 2009 г.
                                                   
                                                
                                    
                                          b.
                                       
                                       
                                          
                                             Италианското законодателство, и по-специално:
                                          
                                                      b.I
                                                   
                                                   
                                                      Законодателен декрет 42/2004 за прилагане на разпоредбите на Конвенцията за ландшафта, член 26,
                                                   
                                                
                                                      b.II
                                                   
                                                   
                                                      Законодателен декрет 42/2004 за прилагане на разпоредбите на Конвенцията за ландшафта, член 146,
                                                   
                                                
                                                      b.III
                                                   
                                                   
                                                      член 14-ter от Закон № 241 от 7 август 1990 г., Междуведомствено заседание,
                                                   
                                                
                                                      b.IV
                                                   
                                                   
                                                      разпоредба A57 от Министерско постановление 223/14 за екологична съвместимост,
                                                   
                                                
                                                      b.V
                                                   
                                                   
                                                      Законодателен декрет 152/06, липса на санкции,
                                                   
                                                
                                                      b.VI
                                                   
                                                   
                                                      Член 452 quater от Наказателния кодекс (екологично бедствие).
                                                   
                                                
                                    
                        
            
                  3.
               
               
                  Трето основание: нарушение на Регламент 347 на Европейския парламент и на Съвета от 17 април 2013 г.
                  
                              —
                           
                           
                              В това отношение се изтъква, че всъщност никога не е бил извършван подходящ анализ на съотношението на разходите и ползите.
                           
                        
            
         (1)  Конвенция за достъпа до информация, участието на обществеността в процеса на вземането на решения и достъпа до правосъдие по въпроси на околната среда (ОВ, L 124 2005 т., стр. 4; Специално издание на български език, 2007 г., глава 15, том 14, стр. 201).
      
         (2)  Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, 2006 г., стр. 13; Специално издание на български език, 2007 г., глава 15, том 17, стр. 126).
      
         (3)  Регламент (ЕС) № 347/2013 на Европейския парламент и на Съвета от 17 април 2013 година относно указания за трансевропейската енергийна инфраструктура и за отмяна на Решение № 1364/2006/ЕО, както и за изменение на регламенти (ЕО) № 713/2009, (ЕО) № 714/2009 и (ЕО) № 715/2009 (ОВ L 115, 2013 г., стр. 39).
      
         (4)  Директива 2011/92/ЕС на Европейския парламент и на Съвета от 13 декември 2011 година относно оценката на въздействието на някои публични и частни проекти върху околната среда (ОВ, L 26, 2012 г., стр. 1).
      
         (5)  Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици (ОВ L 20, 2010 г., стр. 7).